
RAMADAN 
BULAN AL-QURAN 

Oleh: Abu Ruwais al-Syubrawi 


Firman ALLAH S. W.T: 

Maksudnya: 

"(Masa yang diwajibkan kamu berpuasa ialah) pada 
bulan Ramadan yang mana diturunkan al-Quran pada 
bulan itu. Ia menjadi petunjuk bagi seluruh manusia, 
menjadi keterangan-keterangan yang menjelaskan pe- 
tunjuk dan menjelaskan perbezaan antara yang benar 
dengan yang salah. " - Surah al-Baqarah: 185. 


2 


SUNNAH MENGKHATAM AL-QURAN PADA BU- 
LAN RAMADAN 


Ramadan adalah bulan paling istimewa berbanding 
bulan-bulan lain. Pada bulan itu diturunkan al-Quran, 
terdapat lailatulqadar, digandakan amalan, syaitan-syai- 
tan dirantai dan pelbagai keistimewaan lain yang tidak 
terdapat pada bulan-bulan lain. 

Antara amalan paling utama yang patut dilakukan 
oleh setiap muslim di bulan Ramadan yang diberkati ini 
ialah mengkhatamkan al-Quran. Tsabit perbuatan Nabi 
s. a. w mengkhatamkan al-Quran sebanyak dua kali ber- 
sama Jibril a.s pada tahun baginda diwafatkan. 

Abu Hurairah r. a berkata: 


JI s> o , S y- S * 

Maksudnya: 

"Sesungguhnya Jibril a.s sentiasa melawat al-Quran- 
Nabi sekali dalam setahun. Pada tahun Nabi s.a.w di- 
wafatkan, Jibril telah datang melawat al-Quran baginda 

Sebanyak dua kali. " - Hadis riwayat al-Bukhari. 


Ibn al-Atsir r.a berkata: 

" Apa yang dimaksudkan dengan ungkapan ' melawat ' 
di sini ialah Jibril akan mengajar seluruh isi kandung- 


3 


an al-Quran kepada baginda dan mengkhatamnya. " 

- Rujuk Kitab al-Jami' fi Gharib al-Hadis, jil. 4, ms. 64. 


Ini bermakna, sunnah membaca al-Quran dan meng- 
khatamnya sambil menghayati makna ayat bukan seka- 
dar membaca sahaja. Ini kerana, tujuan membaca al- 
Quran akan hilang tanpa menghayati isinya. 

Menurut Ibrahim al-Nakha'i, al-Aswad mengkhatam 
al-Quran dua malam sekali pada bulan Ramadan. - Rujuk 
al-Siir, jil. 4, ms. 51. 

Qatadah pula mengkhatam al-Quran setiap minggu. 
Pada bulan Ramadan, dia mengkhatam al-Quran seba- 
nyak tiga kali. Apabila tiba sepuluh hari terakhir Rama- 
dan, dia akan mengkhatam pada tiap-tiap malam. - Rujuk 
al-Siir, jil. 5, ms. 276. 

Mujahid pula mengkhatam al-Quran setiap malam 
pada bulan Ramadan. - Rujuk al-Tibyaan karya al-Nawawi, ms. 74 
dengan sanad sahih. 

Menurut Mujahid, Ali bin al-Azdiy mengkhatam al- 
Quran setiap malam pada bulan Ramadan. - Rujuk Tahzib 
al-Kamal, jil, 2, ms. 983. 

Menurut al-Rabi' bin Sulaiman, Imam Syafie meng- 
khatam al-Quran sebanyak 60 kali pada bulan Ramadan. 

- Rujuk al-Siir, jil. 10, ms. 36. 


AL-QURAN MAMPU MENGGETARKAN JIWA 

Al-Quran bukan sekadar kitab suci buat umat Is- 
lam malah panduan buat kaum yahudi dan kristian. 

Paling utama, al-Quran mampu menaikkan bulu roma 
sesiapa yang membacanya secara tadabur. Tidak per- 
nahkah kita mendengar golongan kuffar yang meng- 
kaji al-Quran akhirnya kembali juga kepada agama 
fitrah, iaitu Islam. 

Hal ini tidak dapat disangkal kerana ALLAH sen- 
diri menegaskannya. Sesiapa sahaja yang beriman de- 
ngan apa yang dinyatakan dalam al-Quran sama ada 
muslim atau kafir, pasti hatinya tergerak untuk kembali 
mendekatkan diri kepada ALLAH. Sebab itulah golongan 
kuffar berusaha keras menghalang anak-anak mereka 
dari membaca dan menghayati al-Quran. 

Jika begitulah keadaan orang kafir yang membaca dan 
mengkaji al-Quran apatah lagi jika dibaca dan dihayati 
oleh orang Islam. 


Maksudnya: 

"Sesungguhnya orang-orang yang beriman (sempur- 
na imannya) ialah mereka yang apabila disebut nama 
ALLAH (dan sifat-sifatnya) gementarlah hati mereka 
dan apabila dibacakan kepada mereka ayat-ayat-NYA, 
maka bertambahlah iman mereka dan kepada TUHAN 
mereka jualah mereka berserah. " - surah ai-Anfai: 2. 


Firman ALLAH S.W.T: 

SATU HURUF BERSAMAAN SEPULUH PAHALA 


Betapa rugi umat Islam yang diberi kelebihan dan 
gandaan pahala oleh TUHANnya sendiri tetapi diabai- 
kan begitu sahaja. Apakah mereka merasakan amalan 
mereka sudah mencukupi untuk ditimbang di atas al- 
Mizan kelak? 

Firman ALLAH S.W.T: 


Maksudnya: 

"Sesiapa yang membawa amal kebaikan (pada hari kia- 
mat), baginya (balasan) sepuluh kali ganda (daripada 
kebaikan) yang sama dengannya dan sesiapa yang 
membawa amal kejahatan, dia tidak dibalas melainkan 
(kejahatan) yang sama dengannya sedangkan mereka 
tidak dianiaya (sedikit pun)." - surah ai-An'am: i60. 

Bukankah membaca al-Quran mampu menambahkan 
timbangan amalan kita di akhirat kelak? Justeru, rebut- 
lah kelebihan membaca al-Quran ini yang tidak pernah 
diberikan kepada umat-umat terdahulu terutama di bu- 
lan Ramadan ini. 

Menurut Abdullah bin Mas'ud r.a, Nabi s.a.w telah 
bersabda: 

Maksudnya: 

"Sesiapa yang membaca satu huruf daripada Kitabul- 
lah, baginya satu hasanah (kebaikan). Satu kebaikan 
itu bersamaan sepuluh kali ganda. Aku tidak pernah 
mengatakan bahawa aliflam mim itu satu huruf. Teta- 
pi, alif itu satu huruf lam itu satu huruf dan mim itu 

Satu huruf. ” - Hadis sahih riwayat al-Tirmizi, al-Darimi dan 
selainnya. 


BEZA MUKMIN DAN MUNAFIK YANG MEMBACA 
AL-QURAN 

Pada hari ini, bukan sahaja umat Islam sudah tidak 
ingin memahami isi kandungan kitab suci yang telah di- 
turunkan kepada mereka, malah sebahagian besar antara 
mereka tidak tahu membaca al-Quran. Tidak hairanlah 
mengapa akidah mereka mudah luntur dan pegangan 
agama muda-mudi pada hari ini mudah goyah. 

Firman ALLAH S.W.T: 

Maksudnya: 

"KAMI turunkan kepadamu al-Quran untuk 
menjelaskan setiap perkara, menjadi petunjuk, mem- 
bawa rahmat dan memberi berita yang menggembi- 
rakan, orang-orang Islam. " - surah ai-Nahi: 89. 

Bayangkan, pada asal penurunan al-Quran para sa- 
habat yang memeluk Islam dan menjadi pengikut Nabi 
s.a.w amat gembira dengan penurunan wahyu. Hing- 
gakan mereka menangis selepas kewafatan Rasulullah 
s.a.w bukan kerana dukacita di atas kematian baginda 
semata-mata, tetapi paling sedih kerana wahyu telah ter- 
henti. Ini kerana, al-Quran memandu hidup mereka yang 
dahulunya terpesong, menggembirakan hati mereka de- 
ngan janji-janji yang bakal diberikan oleh ALLAH kelak, 
menerangkan hukum-hakam yang selama ini mereka ti- 
dak tahu dan sebagainya. 

Amat berbeza antara golongan benar-benar beriman 
dan golongan munafik yang membaca al-Quran. Hati 
golongan munafik sentiasa gelisah setiap kali menemui 
ayat-ayat hukum. Jiwa mereka memberontak dengan 
apa yang diharamkan oleh ALLAH. Mereka berusaha 
mentakwil dan memutarbelitkan makna. Berbeza de- 
ngan mukmin sejati. Apa yang diperintahkan mereka 
lakukan dan apa yang dilarang mereka tinggalkan tanpa 
mempersoalkannya. 

Menurut Abu Musa al-Asy'ari r.a. Nabi s.a.w telah 
bersabda: 

Maksudnya: 

" Perumpamaan orang mukmin yang membaca al- 
Quran seolah-olah seperti buah al-Utrujah. Baunya 
wangi dan rasanya juga sedap. Perumpamaan orang 
mukmin yang tidak membaca al-Quran seperti buah 
kurma. Tidak berbau tetapi rasanya manis. Perum- 
pamaan munafik yang membaca al-Quran seperti rai- 
hanah. Baunya wangi tetapi rasanya pahit. Manakala 
munafik yang tidak membaca al-Quran pula seperti 
hanzolah. Tidak berbau dan rasanya terlalu pahit." 

- Hadis riwayat al-Bukhari, Muslim, al-Tirmizi, al-Nasaai dan Abu 
Daud. 


TADABBUR AL-QURAN MENAMBAHKAN KETAK- 
WAAN 

Apa yang menghairankan ialah terdapat segelintir 
umat yang diberikan al-Quran tetapi semakin angkuh 
dan fasiq. Akal yang dianugerahkan oleh ALLAH ke- 

pada mereka tidak digunakan sebaik-baiknya. Sedang- 
kan, jika al-Quran diturunkan ke atas seluruh isi bumi 
dan langit pasti semuanya akan hancur lebur kerana 
tidak sanggup menerima bebanan syariat. 

Firman ALLAH S.W.T: 

Maksudnya: 

" Sekiranya KAMI turunkan al-Quran ini ke atas se- 
buah gunung , pasti engkau (Muhammad) akan meli- 
hat gunung itu khusyuk dan terbelah hancur kerana 
takut kepada ALLAH. (Ingatlah), semua perbandingan 
ini KAMI kemukakan kepada umat manusia supaya 
mereka memikirkannya. " - surah ai-Hasyr: 21. 

Adakah manusia merasakan perkara itu mustahil ber- 
laku? Mengapa tidak! Bukankah terkandung di dalam 
al-Quran pelbagai ayat ancaman, amaran, peringatan 
keras, hukum-hakam yang wajib dilaksanakan, balasan 
syurga atau neraka dan berbagai-bagai lagi penerangan. 
Bukankah semua itu amat menggerunkan makhluk AL- 
LAH yang lain. Hanya diri yang dikuasai syaitan dan 
tidak menggunakan akal sahaja memandang remeh 
perkara ini. Kelak, mereka pasti menyesal dan merayu- 
rayu di hadapan ALLAH. 

AL-QURAN SUDAH DITINGGALKAN 


Tidakkah kita sebagai umat Muhammad berasa sedih 
setelah melihat umatnya yang ditinggalkan melebihi 
1400 tahun telah kembali ke zaman jahiliah? Semuanya 
gara-gara meninggalkan harta pusaka Nabi s.a.w yang 
paling bermakna, iaitu al-Quran. 

Sedangkan, sebelum meninggalkan umatnya baginda 
berpesan agar tidak meninggalkan al-Quran dan berpe- 
gang teguh padanya. Hari ini, ayat-ayat al-Quran hanya 
dijadikan hiasan pada dinding masjid, rumah dan lain- 
lain lagi. 

Hakikatnya, al-Quran diturunkan bukan untuk digan- 
tung sebagai perhiasan, bukan untuk dijadikan hadiah 
hantaran perkahwinan dan bukan juga untuk dijadikan 
tangkal sebagai 'penghalau' hantu atau syaitan. Tetapi, 
al-Quran diturunkan untuk dibaca, difahami dan di- 
amalkan hukum-hakamnya. Hal ini bertepatan dengan 
firman ALLAH S. W. T: 

£ ^ ^ s s ^ ^ a ^ s* s % 9 s' s' ** 

Maksudnya: 

"Rasul berkata: Wahai TUHANku! Sesungguhnya 
kaumku telah menjadikan al-Quran ini satu perlem- 
bagaan yang ditinggalkan , tidak dipakai." - surah ai- 

Furqan: 30. 


Kecelakaan besar bakal ditempuhi oleh golongan yang 
membelakangi dan meninggalkan al-Quran di dunia dan 

akhirat. Golongan ini bukan sahaja tidak beramal dengan 
al-Quran, malah langsung tidak pernah menyentuh dan 
membukanya. 


Menurut Jabir r.a, Rasulullah s.a.w telah bersab- 
da: 

Maksudnya: 

" Al-Quran adalah pemberi syafaat yang amat berguna 
dan ia pasti membelanya kelak. Sesiapa meletakkan dia 
di hadapannya (sebagai penyuluh jalan) ia akan me- 
mimpinnya ke syurga. Manakala sesiapa yang membe- 
lakangi al-Quran, ia pasti memimpinnya ke neraka." 

- Hadis sahih riwayat al-Baihaqi, al-Tobrani dan selainnya. 


RUMAH SUNYI DARIPADA BACAAN AL-QURAN 

Pada hari ini kita dapati setiap rumah, pejabat, dalam 
kereta, di bandar dan di desa semuanya tidak lekang 
daripada alunan muzik. Itulah hasil usaha golongan 
kuffar untuk memperdaya dan melalaikan umat Islam. 
Nampaknya, usaha mereka berjaya. Tidakkah kita malu 
kepada ALLAH di atas perbuatan dan kelalaian kita ini? 

Sewajarnya, rumah-rumah orang Islam hendaklah 
sentiasa dipenuhi dengan alunan bacaan al-Quran agar 
rumahnya tidak didiami oleh syaitan-syaitan yang mem- 

perdayakan. Bukankah lebih baik telinga-telinga kita di- 
dendangkan dengan alunan al-Quran? 


Menurut Abu Hurairah r.a, Rasulullah s.a.w telah 
bersabda: 


L° , * O a , ' s s ->,0 , ' 


Maksudnya: 

" Janganlah engkau jadikan rumah-rumah kamu se- 
perti tanah perkuburan. Sesungguhnya syaitan akan 
beredar dari rumah yang dibacakan surah al-Baqarah 

di dalamnya. - Hadis riwayat Muslim. 


Oleh itu, janganlah kita biarkan lagi selepas ini rumah- 
rumah kita sunyi daripada bacaan al-Quran. Semoga ke- 
berkatan al-Quran itu menyelinap masuk ke setiap ruang 
rumah-rumah umat Islam. Marilah kita lahirkan budaya 
qurani dalam semua aspek kehidupan. 


AHLI AL-QURAN BERSAMA NABI S.A.W 

Tidak inginkah kita semua berada di sisi Nabi kita 
Muhammad s.a.w yang selama ini hidup dan mati sema- 
ta-mata ingin melihat wajah ALLAH dan bersama para 
nabi. Alangkah beruntung sesiapa sahaja di kalangan 
manusia yang mampu hidup bersama mereka di dalam 
syurga Firdaus. 

Untuk itu jadikanlah al-Quran sebagai kawan setia. 
Jangan biarkan ia bersendirian. Rasulullah s.a.w tidak 
pernah meninggalkan al-Quran bersendirian. Al-Quran 
umpama sahabatnya. Itulah sunnah yang perlu kita ikuti 
dan terapkan kepada seluruh keturunan kita. 

Cintakan al-Quran bermakna cintakan Rasul. Sesia- 
pa yang ingin mendampingi para rasul, dia hendaklah 
sentiasa mendampingi al-Quran kerana baginda tidak 
pernah meninggalkan al-Quran dan sentiasa berakhlak 
dengan apa yang diterangkan oleh al-Quran. 

Abu Wail r.a berkata: 


u* t* 

Maksudnya: 

"Setiap individu dibangkitkan bersama orang yang di- 
cintainya. - Hadis riwayat al-Bukhari. 

Selain itu, al-Quran juga mampu memberi syafaat ke- 
pada pembaca dan pengamalnya sejak di alam barzakh 
lagi. Setelah dibangkitkan kelak di hadapan ALLAH, al- 
Quran akan mara dan menjadi saksi untuk menyelamat- 
kan pembaca dan pengamalnya. 

Menurut Abu Umamah al-Bahili r.a. Nabi s.a.w 
telah bersabda: 

Maksudnya: 

" Kamu semua hendaklah membaca al-Quran kerana 
pada hari kiamat kelak ia akan memberi syafaat kepada 
pembaca dan pengamalnya." - Hadis riwayat Muslim. 


Hal itu pasti berlaku kerana ALLAH telah berjanji 
akan mengizinkan apa sahaja memberi syafaat di hada- 
pan-NYA kelak sama ada individu itu layak memasuki 
syurga atau perlu dihumban ke neraka. Tanpa bukti, 
saksi atau pembela menyebabkan mereka akan keseo- 
rangan kelak. 

Firman ALLAH S. W.T: 

^43 iL 2 j jO dl I 1 3 


Maksudnya: 

"Tiada sesiapa yang dapat memberi syafaat (perto- 
longan) di sisi-NYA melainkan dengan izin-NYA.” 

- Surah al-Baqarah: 255. 


BELAJARLAH AL-QURAN 

Amat menyedihkan umat Islam pada hari ini sama ada 
berbangsa Arab atau bukan Arab, kebanyakan mereka ti- 
dak tahu membaca al-Quran. Ada yang tahu membaca 
al-Quran tetapi tajwid al-Qurannya pula bermasalah dan 
amat mendukacitaka. 

Apakah golongan ini beranggapan mempelajari al- 

Quran itu sunat? Sedangkan, terkandung di dalamnya 
ilmu agama yang menjadi pegangan setiap umat Islam 
yang beriman. Tanpa al-Quran, gelaplah jalan-jalan yang 
dilaluinya dan terpadamlah cahaya petunjuk. 

Sedangkan, mempelajari al-Quran dan mengajarnya 
kepada orang lain dianggap wakil kepada Rasulullah 
s.a.w untuk menyampai dan mengajar Kitabullah. Dalam 
erti kata lain, mengajar al-Quran bermakna menyebar- 
kan suruhan ALLAH kepada hamba-hamba-NYA. 

Menurut Utsman bin Affan r.a. Nabi s.a.w telah 
bersabda: 


> s * s s s * s s O X O ^ O s' 

Maksudnya: 

"Terbaik antara kamu semua ialah orang yang mempe- 
lajari al-Quran kemudian mengajarnya kepada orang 

lain. " - Hadis riwayat al-Bukhari, Abu Daud dan al-Tirmizi. 


Kita semua ketahui, termasuk kategori mukmin se- 
jati ialah sesiapa yang berpegang teguh dengan kalimah 
syahadah. Tetapi, kedudukan mereka di syurga kelak 
pelbagai peringkat bergantung kepada amalan masing- 
masing. Termasuk amalan yang membezakan mereka 
ialah siapakah yang lebih banyak membaca dan meng- 
amalkan isi kandungan kitab suci al-Quran. Yang pasti, 
sesiapa yang membaca al-Quran, mampu menghafaznya 
dan mengamalkan isi kandungannya tentulah mereka 
mendapat kedudukan paling tinggi di dalam syurga. 

Menurut Abdullah bin 'Amru r.a. Nabi s.a.w telah 
bersabda: 

UjJI ^ ^ jj ( J Jjj Jjjjlj I y>l ijl JUL 

Maksudnya: 

"Dikatakan kepada pembaca dan pengamal isi al-Quran: 
Baca dan perbaikilah serta tartilkan lagi bacaan kamu (di 
dalam syurga ini) sebagaimana kamu membacanya de- 
ngan baik di dunia dulu. Sesungguhnya kedudukan kamu 
bergantung kepada bilangan ayat terakhir yang kamu baca 

(dan amalkan). " - Hadis hasan sahih riwayat Abu Daud. 


Selain itu, terdapat juga golongan yang memperda- 
gangkan al-Quran untuk kepentingan diri. Al-Quran bu- 
kan untuk diajarkan kepada masyarakat tetapi diman- 
faatkan untuk mendapat habuan dunia semata-mata. 
Bagi mereka, tanpa bayaran maka al-Quran tidak akan 
disampaikan. 

Justeru, saya wasiatkan kepada ALLAH buat diri saya, 
seluruh qari dan qariah agar bertakwa kepada ALLAH. 
Menurut Ibn 'Amru r.a. Nabi s.a.w telah bersabda: 

*d' 

Maksudnya: 

"Kamu semua (wahai sahabatku) hendaklah menyam- 
paikan apa sahaja daripadaku walau satu ayat. " - Hadis 

riwayat Ahmad, al-Bukhari, al-Tirmizi. 

Sesiapa sahaja yang sudah mempelajari isi kandung- 
an al-Quran wajib menyampaikan kepada orang lain. 
Sepatutnya, seorang muslim yang mampu menguasai 
al-Quran tidak wajar menyembunyikan walau satu ayat 
untuk kebaikan dirinya dan orang lain. 

Apa yang menyedihkan, kebanyakan ibu bapa yang 
menghantar anak-anak ke pusat pengajian al-Quran 
disebabkan mereka sendiri tidak mampu membaca dan 
mengajar anak-anak mereka. 

Sedangkan, al-Quran itu wajib dipelajari oleh setiap 
individu sama ada kecil, dewasa, tua, muda, lelaki ma- 
hupun perempuan. Mana mungkin seseorang mampu 
mengikuti perintah ALLAH dan meninggalkan larang- 
an-NYA yang terkandung di dalam al-Quran tanpa pe- 
nguasaan yang selayaknya? 


CARA TERBAIK MENUJU KE SYURGA 

Rasulullah s.a.w selalu menekankan umatnya agar 
mementingkan kehidupan akhirat berbanding kehidupan 
dunia yang tidak kekal. Namun, tidak bermakna kita ha- 
rus meninggalkan terus kehidupan dunia semata-mata 
mengejar akhirat. 

Al-Quran juga sentiasa memperingatkan manusia agar 
sentiasa berada di atas landasan salafussoleh. Semua itu 
akan tercapai dengan membaca al-Quran. Sesiapa yang 
memastikan dirinya sentiasa berada di atas landasan al- 
Quran, ALLAH pasti mempermudahkan baginya jalan 
menuju ke syurga. 

Bukankah sesiapa yang mengingati ALLAH dia akan 
sentiasa membaca kitab-NYA. Sesiapa yang mengingati 
ALLAH dengan mendekati kalam-NYA, ALLAH pasti 
mengingatinya setiap masa dan ketika. Sesiapa yang la- 
lai daripada mendekati nasihat dan peringatan ALLAH 
di dalam al-Quran, ALLAH juga berlepas diri daripada 
golongan ini. 

Menurut Abu Hurairah r.a. Nabi s.a.w telah ber- 
sabda: 


.S' » ' L - is O' f S, 0 , , 

Maksudnya: 

"Sesiapa menempuh jalan yang dipenuhi dengan 
menuntut ilmu, ALLAH pasti mempermudahkan bagi- 
nya jalan menuju ke syurga. Tidaklah suatu golongan 
yang berhimpun di rumah ALLAH sambil membaca 
dan mempelajari Kitabullah antara satu sama lain, me- 
lainkan ALLAH pasti menurunkan ketenangan buat 
mereka, menyelubungi kerahmatan, dilindungi oleh 
para malaikat dengan sayapnya dan ALLAH pasti me- 
nyebut-nyebut mereka kepada makhluk yang berada di 

sisi-NYA." - Hadis riwayat Muslim dan Abu Daud. 


19 


Renungkanlah bagaimana para sahabat Nabi s.aw be- 
gitu prihatin untuk memahami isi kandungan al-Quran. 
Mereka sanggup berulang-alik menemui Rasulullah 
s. a. w untuk memahami kitab suci itu. Bagi mereka, tidak 
ada yang lebih baik selain membaca al-Quran dan meng- 
amalkannya agar terselamat di dunia dan akhirat. Itu sa- 
haja cara terbaik buat mereka sama ada ketika baginda 
masih hidup atau selepas kewafatannya. 


Abdullah bin 'Amru r.a berkata: 

Maksudnya: 

" Seorang lelaki datang menemui Rasulullah s.a.w 
lalu berkata: Bacakan kepadaku al-Quran wahai Ra- 
sulullah! Lalu baginda membaca: Sesiapa yang mem- 
buat kebaikan walau sebesar zarah, pasti ALLAH 
akan membalasnya kelak. Begitu juga sesiapa yang 
membuat kejahatan walau sebesar zarah pasti ALLAH 
akan membalasnya. Lelaki itu berkata: Cukuplah da- 
hulu lalu beredar. Baginda bersabda: Lelaki itu beredar 
dalam keadaan dia benar-benar memahami maksud 

ayat. - Hadis riwayat Abu Daud, al-Nasaai, Ibn Hibban dan al- 
Hakim. Beliau mensahihkannya. 


Begitulah keikhlasan yang ditunjukkan oleh sahabat 
Rasulullah s.a.w dan bersungguh-sungguh mengamal- 
kan apa sahaja yang diperintahkan dan meninggalkan 
apa sahaja yang dilarang. Ayat yang dibacakan itu su- 
dah memadai baginya untuk dijadikan kaedah usul dan 
dijadikan manhaj serta petunjuk bagi meneruskan kehi- 
dupan. 

Apa yang difahami, jika dia melakukan kebaikan wa- 
laupun kecil di sisi manusia, ALLAH pasti mengadilinya 
kelak lalu dia akan melakukan sebanyak mungkin. Be- 
gitu juga jika dia melakukan kejahatan walaupun sedikit 
dia pasti akan diazab lalu ditinggalkan. Bukankah dia 
layak digelar orang paling bijak hinggakan Rasulullah 
s.a.w mensifatkan beliau seorang yang faqih. 


PELAJARI ILMU TAFSIR SEBELUM BERLAKU ZA- 
MAN FITNAH 

Semua ketahui bahawa ayat al-Quran sendiri kadang- 
kala mentafsirkan antara satu sama lain. Ayat yang 
kurang jelas akan ditafsirkan oleh ALLAH pada ayat 
lain. Jika tidak ditemui, maka Rasulullah s.a.w akan 
mentafsirkannya melalui hadis baginda. Jika masih ti- 
dak difahami, para sahabat akan mentafsirkannya kera- 
na mereka lebih memahami dan sempat hidup di zaman 
penurunan wahyu. 

Justeru, haram perbuatan mentafsirkan al-Quran 
menggunakan akal atau menurut hawa nafsu. Pada hari 
ini terdapat segelintir umat Islam cuba mentafsirkan 
sendiri al-Quran dan tidak ingin memakai kitab-kitab 
karangan ulama terdahulu yang dipenuhi hadis, pentaf- 
siran para sahabat dan pendapat ulama salaf. 

Menurut Ibn Abbas r.a. Nabi s.a.w telah bersabda: 


Maksudnya: 

"Sesiapa mentafsirkan al-Quran menggunakan akal- 
nya, tersedia tempat duduknya di dalam neraka." - 

Hadis hasan riwayat al-Tirmizi. 

Dalam riwayat yang lain: 


Maksudnya: 

"Sesiapa mentafsirkan al-Quran tanpa ilmu, tersedia 
tempat duduknya di dalam neraka. " - Hadis hasan sahih 
riwayat al-Tirmizi. 

Mentafsirkan al-Quran menurut hawa nafsu dan akal 
semata-mata tanpa menggunakan kaedah ulama salaf 
menyebabkan kemungkaran, mengharamkan yang jelas 
halal, menghalalkan yang jelas haram dan terpesong 
daripada kehendak nas. Natijah yang paling buruk ialah 




22 


menyebabkan berlakunya percanggahan hukum antara 
ulama terdahulu dan perpecahan. Sedangkan, al-Quran 
bukan didatangkan untuk memporakperandakan manu- 
sia atau memecahbelahkan kesatuan mereka. 

Namun, akan muncul satu zaman di mana orang 
ramai mula mempertikaikan isi kandungan al-Quran, 
saling bertelingkah dalam memahami isi kandungan- 
nya dan pelbagai kerosakan lain. Mereka bertelingkah 
bukan untuk mengamalkan perintah dan larangan AL- 
LAH tetapi untuk melahirkan kerosakan. 

Jika sudah tiba zamannya, berlepas dirilah dan 
tinggalkanlah kelompok-kelompok kesesatan itu dan 
berpegang teguhlah dengan kitabullah dan sunnah sa- 
hih yang diyakini. 

Menurut Jundub bin Abdullah r.a. Nabi s.a.w telah 
bersabda: 


Aos f *' o 's* s'a*}** a' s a ' 's* s ~* * ° s° 

Maksudnya: 

" Kamu semua hendaklah membaca al-Quran ( mem- 
pelajari isi kandungannya) selagi ia mampu menji- 
nakkan atau menyatukan hati-hati kamu. Apabila 
al-Quran sudah mula menyebabkan kamu semua ber- 
selisih faham, jauhilah daripadanya. " - Hadis riwayat ai- 

Bukhari dan Muslim. 


Perselisihan tentang hukum-hakam al-Quran melemah- 
kan umat Islam dan menimbulkan perpecahan. Umat Islam 

wajib menjauhi perbuatan itu bahkan tidak perlu mendala- 
mi ilmu bersama golongan sesat ini. 

Ini kerana, keberkatan mempelajari ilmu al-Quran su- 
dah terangkat. Kesan daripada perselisihan itu menye- 
babkan hati umat Islam bercelaru dan syaitan mula me- 
nguasai dirinya. Ada yang mengamalkan berdasarkan 
metode ilmu yang sahih dan ada yang beramal menurut 
hawa nafsu semata-mata. 


BERUSAHA MENGHAFAZ AL-QURAN 

Para sahabat Nabi s.a.w bersungguh-sungguh meng- 
hafaz al-Quran. Sebabnya kerana ingin menurut sunnah, 
sebagai panduan hidup dan mengekalkan ketulenan 
kitab suci. Namun, kecelakaan telah menimpa para huf- 
faz Rasulullah s.a.w. Mereka dibunuh beramai-ramai. 
Tambahan pula ramai di kalangan mereka yang syahid 
kerana mengikuti peperangan. 

Atas dasar itu usaha membukukan membukukan al- 
Quran telah dijalankan sejak di zaman Abu Bakar al-Sid- 
diq lagi. Akhirnya ia dibukukan secara rasmi pada za- 
man Utsman bin Affan. 

Apa yang menyedihkan kita pada hari ini, al-Quran 
hanya dijadikan sebagai pusaka yang harus diwa- 
risi sebagaimana perbuatan yahudi dan kristian me- 
nyimpan kandungan asal kitab suci bukannya untuk 
dihafaz dan diamalkan. 

Para salafussoleh amat menitikberatkan pengha- 
falan al-Quran. Anak-anak mereka telah diasuh agar 

menghafaz al-Quran sejak kecil lagi. Itulah yang men- 
jadi kebiasaan bangsa Arab. Berbeza dengan masyara- 
kat kita. Anak-anak lebih diberi penekanan agar pan- 
dai menyanyi, menari dan berkaraoke sejak kecil lagi. 

Ibn Abbas r. a berkata: 


a * y y O y f O y f- y y y y 0* y f'* * y * f . f y y f f 

Maksudnya: 

"Rasulullah s.a.w telah wafat ketika aku berumur 
sepuluh tahun. Ketika itu aku telah pun menguasai 
al-Multkam. Ditanya kepadanya apakah yang dimak- 
sudkan dengan al-Muhkam? Jawabnya: Aku telah 
menghafaz juzuk terakhir al-Quran (surah al-Mufas- 
sal) bermula daripada surah al-Hujurat hingga surah 

al-NaS. " - Hadis riwayat al-Bukhari dan Muslim. 


Nabi s.a.w menyarankan umatnya agar berusaha 
keras mempelajari dan menghafaz al-Quran. Baginda 
memberi jaminan di atas usaha mereka itu. Menurut is- 
terinya Aisyah r.a. Nabi s.a.w telah bersabda: 

Maksudnya: 

''Perumpamaan orang yang membaca al-Quran dan 
menjaga tajwid serta beramal dengan isi kandung- 
annya akan bersama safaratil kiram al-Bararah. 
Manakala perumpamaan orang yang membaca al- 
Quran dan bersungguh-sungguh walaupun meng- 
hadapi kesukaran baginya dua ganjaran. " - Hadis ri- 
wayat al-Bukhari. 


Namun, kadangkala Jibril a.s hanya membaca be- 
berapa ayat, satu ayat atau setengah ayat sahaja ber- 
gantung kepada kemampuan baginda s. a. w. Oleh 
itu, termasuk sunnah jika tidak mampu menghafaz 
lima ayat bolehlah menghafaz menurut kemampuan 
masing-masing. Paling penting, berusaha mengua- 
sai al-Quran. 

Menurut Abdullah bin Mas'ud r.a. Nabi s.a.w 
telah bersabda: 

Maksudnya: 

" Seburuk-buruk perkara ialah seseorang berkata: 
Aku telah lupa ayat itu dan ini sedangkan sebenar- 
nya dia telah dilupakan. Oleh itu, berusaha keraslah 
untuk mengingati al-Quran kerana ia lebih cepat 
terlepas lari (lupa) daripada diri kamu berbanding 

binatang ternakan (terlepas)." - Hadis riwayat al-Bukhari 
dan Muslim. 


Hadis ini menunjukkan bahawa makruh perbuatan 
sengaja melupakan al-Quran apatah lagi lalai untuk 
mengamalkan hukum-hakamnya. 

Firman ALLAH S.W.T: 

Maksudnya: 

"Sesiapa yang berpaling ingkar daripada ingatan dan 
petunjuk-KU, sesungguhnya baginya kehidupan yang 
sempit dan KAMI akan himpunkan dia pada hari 
kiamat dalam keadaan buta. Dia berkata: Wahai TU- 
HANku! Mengapa ENGKAU himpunkan aku dalam 
keadaan buta padahal aku dahulu melihat? ALLAH 
berfirman: Demikianlah keadaannya! Telah datang 
ayat-ayat keterangan KAMI kepadamu lalu engkau 
melupakan serta meninggalkannya dan begitu jugalah 
engkau pada hari ini dilupakan serta ditinggalkan." 

- Surah Toha: 124-126. 


Hadis di atas juga membuktikan bahawa lupa ter- 

masuk perkara semulajadi yang akan berlaku pada diri 
manusia. Namun, seseorang perlu berusaha agar ha- 
fazannya tidak hilang dengan mengamalkan apa yang 
terkandung di dalam al-Quran dan meninggalkan ke- 
maksiatan. 

Imam Syafie r.h pernah mengadu kepada gurunya 
Imam al-Waki' mengenai hafazannya yang semakin me- 
rosot. Katanya: 


cs* 3 '-*! ii'Mt ^ jyj 

Maksudnya: 

" Aku telah mengadu kepada Waki' mengenai hafa- 
lanku yang merosot. Lalu dia menasihatkan aku agar 
meninggalkan maksiat. Dia memberitahuku bahawa 
ilmu itu cahaya. Sedangkan cahaya ALLAH tidak 
akan menunjukkan jalannya kepada ahli maksiat." 


TANPA AL-QURAN JIWA MENJADI KOSONG 

Menghafaz al-Quran dan memahami maknanya un- 
tuk menunaikan solat menjadi kewajipan seluruh umat 
Islam. Menurut kaedah usul: 

Maksudnya: 

" Apabila tidak tercapai atau sempurnanya sesuatu ke- 
wajipan kecuali dengan melakukan perkara tersebut, 
tentulah perkara itu diwajibkan." 

Oleh itu, tidak sempurna kewajipan solat tanpa mem- 
pelajari dan memahami isi kandungan al-Quran. Apa- 
tah lagi tanpa menghafaz al-Quran dan mempelajari 
hukum-hakamnya, sudah tentu tidak tercapai hikmah 
penurunan al-Quran. Atas dasar itu, sebahagian ulama 
menetapkan sunnah muakkadah (dituntut) menambah 
hafazan al-Quran dan tidak memadai hanya menghafaz 
sebahagian al-Quran. 

Bagaimana mungkin dapat melahirkan suasana 
qurani dan faqih di dalam rumah jika ibu bapa tidak 
menghafaz al-Quran. Tidak hairanlah pada hari ini tim- 
bul pelbagai kemungkaran dan kemaksiatan yang ti- 
dak mampu dibendung hasil daripada kelemahan diri 
menguasai ilmu al-Quran. Anak-anak langsung tidak 
berminat untuk mendalami al-Quran. Apatah lagi men- 
dalami ilmu agama. 

Sabda Nabi s.a.w: 

Maksudnya: 

"Sesiapa yang inginkan kebaikan daripada ALLAH, 


dia hendaklah mendalami ilmu agama." - Hadis riwayat 

Ahmad, al-Hakim dan al-Tirmizi. Beliau mensahihkannya. 


Adakah masih terdapat ilmu agama paling pen- 
ting selain membaca, menghafaz, menghayati atau ta- 
faqquh terhadap ilmu al-Quran? Daripadanya seluruh 
umat Islam di atas muka bumi ini mampu mencung- 
kil ilmu tafsir, fikah, balaghah, nahu atau sorof dan se- 
bagainya. 


DARJAT AHLI AL-QURAN 

ALLAH mengangkat kedudukan pembaca al-Quran 
di mana sahaja dia berada. Dia diangkat bukan kerana 
banyak menghafaz al-Quran semata-mata tetapi kera- 
na mengamal dan mengajar isi kandungannya kepada 
orang lain. 

Berbeza dengan golongan yang dijadikan al-Quran 
sebagai fitnah. Semakin membaca al-Quran semakin 
bertambah kekufuran dan kemaksiatan yang dilaku- 
kan. 


Menurut Umar bin al-Khattab r.a. Nabi s.a.w telah 
bersabda: 

Maksudnya: 

"Sesungguhnya ALLAH mengangkat segolongan ma- 

nusia dengan al-Quran dan membinasakan sebahagian 
yang lain dengannya. " - Hadis riwayat Muslim. 


Pernahkah kita mendengar kisah Nabi s.a.w mena- 
nam dua lelaki yang syahid ketika peperangan Uhud 
dalam satu lahad. Kemudian baginda bertanya: Siapakah 
yang lebih banyak menghafaz al-Quran. Apabila ditunjukkan 
kepadanya, baginda lantas mendahulukan jenazahnya ke liang 
lahad diikuti mereka yang kurang menghafaz al-Quran. 

Inilah sunnah mendahulukan ahli al-Quran berbanding 
orang lain dalam semua perkara. Justeru, selagi masa ma- 
sih ada dan umur masih panjang bersegeralah menguasai 
al-Quran. Janganlah ditangguh lagi untuk merebut kebai- 
kan yang diberikan oleh ALLAH ini. Mohonlah kepada 
ALLAH dengan bersungguh-sungguh untuk merebut 
peluang ini agar diberi kekuatan ketika berada di bulan 
Ramadan dan juga selepas berlalunya Ramadan. 

Menurut Ibn Abbas r.a, Rasulullah s.a.w telah ber- 
sabda: 

Maksudnya: 

" Rebutlah lima perkara sebelum datang lima yang lain: 
Mudamu sebelum datang tuamu, sihatmu sebelum 
datang sakitmu, kekayaanmu sebelum datang kefaki- 

ranmu, kelapanganmu sebelum datang kesibukanmu 
dan hidupmu sebelum datang kematianmu." - Hadis sa- 
hih riwayat al-Hakim dan al-Baihaqi di dalam sahih al-Targhib dan 
Misykat al-Masobih. 


MEMAKAIKAN MAHKOTA BUAT IBU BAPA 


Beramal dengan al-Quran bukan hanya bermanfaat 
buat diri sendiri, malah untuk kedua-dua ibu bapanya. 
Pada hari ini, masyarakat sibuk membuat amalan yang 
masih diperselisihkan sama ada sampai atau tidak paha- 
la amalan yang dilakukan buat roh ibu bapa. Sedangkan, 
Nabi s.a.w telah mengajar banyak perkara untuk mem- 
beri manfaat buat ibu bapanya di akhirat kelak. 

Menurut Sahi bin Mu'az bin Anas al-Juhani r.a. 
Nabi s.a.w telah bersabda: 

Maksudnya: 

" Sesiapa membaca al-Quran dan mengamalkan isi 
kandungannya , dipakaikan kepada ibu bapanya mah- 
kota pada hari kiamat. Cahayanya lebih terang daripa- 
da sinaran cahaya matahari jika ia menyinari rumah- 
rumah kamu di dunia. Oleh itu, adakah kamu masih 

ragu-ragu disebabkan apa yang kamu telah amalkan." 

- Hadis riwayat Abu Daud dengan sanad soleh. 


Ini kerana, amal perbuatan anaknya itu hasil dari- 
pada didikan agama yang diberikan oleh kedua-dua 
ibu bapa ketika di dunia dulu. Ganjaran kebaikan buat 
kedua-dua ibu bapa tidak akan putus sama ada di 
alam barzakh dan juga alam akhirat. Perbuatan mem- 
baca al-Quran itu dan mengamalkannya tidak akan di- 
lakukan hanya anak-anak soleh yang mengenangkan 
jasa ibu bapanya. 

Menurut Abu Hurairah r. a, Nabi s.a.w bersabda: 

Maksudnya: 

"Apabila matinya seorang manusia , terputuslah 
(catatan ganjaran) segala amalannya kecuali tiga perka- 
ra: Sedekah jariah, ilmu yang dimanfaatkan dan anak 
SOleh yang mendoakannya." - Hadis riwayat al-Bukhari, 
Muslim, Abu Daud, al-Nasaai dan al-Tirmizi. 

AL-QURAN MEMBELA TEMANNYA 

Paling penting, apa yang dibaca dan diamalkan- 
nya ketika di dunia dulu memberi manfaat buatnya di 
akhirat. 

Al-Nawwas bin Sam'an r. a pernah mendengar Rasu- 
lullah s.a.w bersabda: 

Maksudnya: 

" Didatangkan pada hari kiamat al-Quran dan ahlinya 
yang pernah mengamalkan isi kandungannya ketika 
di dunia lalu surah al-Bayarah dan Ali Imran men- 
dahului orang itu lalu membela tuannya di hadapan 

ALLAH. " - Hadis riwayat Muslim. 

Bayangkan di saat orang ramai nyenyak dengan ti- 
dur dan dibuai mimpi, teman al-Quran sanggup bangun 
menemai sahabatnya itu dari pagi hingga ke subuh. 
Memang patut jika al-Quran membelanya kelak kera- 
na tidak pernah meninggalkannya bersendirian walau 
seketika. Apatah lagi jika dia benar-benar patuh dengan 
apa yang dikatakan oleh temannya. Itulah tingkah laku 
Nabi s.a.w yang tidak pernah mengingkari apa yang 
dinyatakan oleh al-Quran sebagaimana ditegaskan oleh 
Aisyah (isterinya). Inilah satu-satunya cara menyelamat- 
kan diri daripada bakaran api neraka. 

Menurut Ali bin Abu Talib r.a. Nabi s.a.w telah 
bersabda: 



Maksudnya: 

"Sesiapa membaca al-Quran dan mengamalkannya, 
iaitn apa yang dihalalkan lalu dia halalkan dan apa 
yang diharamkan lalu dia haramkan, ALLAH pasti 
memasukkan dia ke dalam syurga dan mampu mem- 
beri syafaat sepuluh orang ahli keluarganya yang 
sememangnya telah ditentukan masuk neraka.” - Ru- 
juk al-Tizkar fi al-Adzakar, karya al-Qurtubi. Menurut penganali- 
sis hadis, walaupun hadis ini terdapat kritikan, tetapi para ulama 
sepakat menggunakannya. 

KECELAKAAN UMAT YANG MEMPERMAINKAN 
AL-QURAN 

Berhati-hatilah terhadap sifat-sifat munafik wahai 
pembaca al-Quran. Apakah yag dimaksudkan dengan 
munafik pembaca al-Quran ialah qari dan qariah yang 
pandai melagu-lagukan al-Quran atau pelajar di bidang 
al-Quran tetapi ia hanya bertujuan mengaut keuntungan 
dunia, mendapat sijil dan pangkat atau sekadar menun- 
juk-nunjuk kelebihan yang ada. 

Menurut 'Uqbah bin ' Amir r.a. Nabi s.a.w telah 
bersabda: 

Maksudnya: 

" Kebanyakan munafik daripada kalangan umatku ter- 
diri daripada orang yang pandai membaca al-Quran." 

- Hadis riwayat Ahmad. Menurut Syu'aib al-Arnaut: Hadis ini 
bermartabat hasan li ghairihi dan sanad hadis ini hasan. 


Selain itu, munafik yang dimaksudkan di sini ia- 
lah golongan yang mempermainkan agama dengan 
membacakan ayat al-Quran sambil mentakwil de- 
ngan makna yang bukan dikehendaki oleh ALLAH 
dan Rasul-NYA. Akhirnya, mereka menyesatkan 
orang ramai. 

Abu Said al-Khudri r. a berkata: 

Maksudnya: 

" Sesungguhnya Rasulullah s.a.w telah berkhutbah 
pada tahun peperangan Tabuk sambil menyandarkan 
belakangnya di pohon kurma katanya: Adakah kamu 
ingin aku beritahu tentang manusia paling baik dan 

manusia paling jahat? Ketahuilah! Sesungguhnya 
manusia paling baik ialah seseorang yang memacu 
kuda, menunggang tunggangan atau berjalan kaki 
berjuang di jalan ALLAH lalu menemui kematian. 
Manakala manusia paling jahat ialah seorang yang 
buruk perangai membaca al-Quran tetapi langsung 
tidak menghilangkan kebodohan pada dirinya walau 

Sedikit. - Hadis riwayat Ahmad. Al-Arnaut menghasankannya. 
Tetapi, sanad hadis ini daif. 


Selain itu. Nabi s. a. w juga mengingatkan bahawa akan 
muncul di akhir zaman al-Quran hanya diperdengarkan 
di khalayak ramai atau setiap orang mampu berpidato 
sambil membacakan ayat-ayat al-Quran tetapi ayat itu 
langsung tidak bermanfaat buat dirinya. Mereka hanya 
pandai memperbaiki ibadah orang lain atau memper- 
baiki bacaan al-Quran orang lain tetapi melupakan diri 
sendiri. 


Menurut Abu Said al-Khudri r.a. Nabi s.a.w telah 
bersabda: 

Maksudnya: 

" Akan muncul satu golongan yang selalu memban- 
dingkan solat kamu dengan solat mereka, puasa kamu 

dengan puasa mereka, amalan kamu dengan amalan 
mereka sambil membaca al-Quran tetapi bacaan itu 
langsung tidak melebihi kerongkong mereka. Malah, 
merekalah yang paling ramai keluar daripada agama 
seperti anak panah keluar daripada busurnya. " - Hadis 

riwayat al-Bukhari. 


Dalam riwayat lain: 

Maksudnya: 

"Akan muncul di akhir zaman golongan muda-mudi 
dan cetek ilmunya petah berbicara sambil melontar- 
kan hadis-hadis Nabi s.a.w. Namun, merekalah pa- 
ling ramai keluar daripada Islam sebagaimana anak 
panah keluar daripada busurnya. Iman mereka ti- 
dak pernah melepasi tulang selangkanya. Di mana 
sahaja kamu menemui mereka maka bunuhlah. Ini 
kerana, sesiapa membunuhnya akan mendapat gan- 
jaran pada hari kiamat . " - Hadis riwayat Muslim, Abu 
Daud dan al-Nasaai. 


Hadis di atas memberi peringatan keras terhadap 

golongan yang cuba mentafsirkan al-Quran menurut 
hawa nafsu. Mereka menolak pentafsiran ulama ter- 
dahulu dan berusaha memutarbelitkan fakta. Mereka 
ini terdiri daripada ulama suk yang menjadi 'pengam- 
pu' pemerintah. Al-Quran dijadikan bahan permainan 
demi menghalalkan perkara yang haram dan meng- 
haramkan perkara yang halal semata-mata kerana 
mencari habuan dunia. 

Sufian al-Tsauri r.h berkata: "Di dalam neraka ter- 
dapat satu lembah yang mana tidak akan dihuni ke- 
cuali orang yang tahu membaca dan memahami al- 
Quran bertujuan menjadi pendamping pembesar atau 
pemerintah." 

Bahkan, Huzaifah bin al-Yaman juga berpesan: "Ber- 
hati-hatilah kamu semua terhadap fitnah yang bakal 
menimpa. Ditanya apakah fitnah itu? Jawabnya: Pintu 
kediaman pemimpin-pemimpin terbuka luas lalu di- 
masuki oleh seseorang sambil membenarkan penipuan 
pemimpin dan mengungkapkan kata-kata yang tidak 
pernah disebut dalam al-Quran." 

Semua itu bertujuan mendapat pangkat, dinaikkan 
gaji, dipandang mulia oleh masyarakat dan memenuhi 
keperluan hawa nafsu mereka semata-mata. Bahkan, ada 
sebahagian mereka yang langsung tidak memahami al- 
Quran dan sunnah sepenuhnya menggunakan peluang 
keemasan ini untuk memutarbelitkan fakta dan mencari 
kedudukan. Semoga ALLAH menyelamatkan seluruh 
pemimpin Islam daripada fitnah golongan yang tidak 
bertanggungjawab ini. 

PENUTUP 


Sebagai kesimpulan daripada apa yang saya bentang- 
kan, marilah sama-sama kita mendekati al-Quran dan 
jadikan ia sebagai kawan di dunia dan akhirat. Sempena 
bulan Ramadan al-Mubarak ini, elok juga kita hadirkan 
diri ke masjid mengerjakan solat tarawih bersama kaum 
muslimin sambil mendengar bacaan al-Quran sama ada 
pendek atau panjang. 

Menurut Jabir bin Abdullah r.a, Rasulullah s.a. 
telah ditanya: 

oyJLll II (_gl 

Maksudnya: 

"Cara solat bagaimanakah paling utama? Jawab- 
nya: Panjangnya qunut (berdiri)." - Hadis riwayat 
Muslim. 


Apa yang menghairankan, umat akhir zaman terlalu 
bersungut dengan bacaan imam yang panjang atau lama 
berdiri. Apatah lagi ketika solat sunat tarawih. Tidakkah 
mereka tahu bahawa jika tidak mampu berdiri, duduk 
itu lebih utama demi mendengar bacaan al-Quran yang 
mana hanya sebulan dalam setahun. Adakah dia tidak 
pernah mendengar kisah Nabi s.a.w berdiri lama ketika 
menunaikan solat tarawih bersama para sahabat hingga 
ke waktu sahur? 

Lihatlah, betapa lemah tenaga umat Islam berbanding 

para sahabat. Mereka bukan hanya sanggup berperang 
dalam keadaan berpuasa di siang hari. Malah, sanggup 
menggunakan seluruh anggota bertahajud di malam 
hari. Berbeza dengan umat akhir zaman. 

Abdullah bin Umar r.a berkata: 

Maksudnya: 

"Afcw telah menunaikan solat bersama Nabi s.a.w 
pada suatu malam. Baginda terus berdiri hingga tim- 
bul perasaan buruk dalam diriku. Para sahabat ber- 
tanya: Apakah perasaan buruk itu? Jawabnya: Ingin 
sahaja aku duduk atau meninggalkan Nabi s.a.w 
(mufaraCjah). - Hadis riwayat al-Bukhari. 


Ziad pernah mendengar al-Mughirah bin Syu'bah 
r.a berkata: 

Maksudnya: 

" Sudah menjadi kebiasaan Nabi s.a.w memanjang- 

kan berdiri ketika dalam solat malamnya hingga 
pecah-pecah kakinya. Apabila ditanya mengapa di- 
lakukan begitu? Jawabnya: Apakah aku tidak suka 
untuk menjadi hamba yang bersyukur. " - Hadis riwayat 

al-Bukhari. 


Dalam riwayat lain menceritakan betapa kuat dan 
sabarnya baginda s.a.w kerana mampu mendirikan solat 
malam sambil memanjangkan bacaan al-Quran hingga 
para sahabat tidak mampu menandingi beliau. 

Huzaifah bin al- Yaman r. a berkata: 

Maksudnya: 

"Afcw feZa/r menunaikan solat bersama Nabi s.a.w 
pada suatu malam. Baginda memulakan solat dengan 
surah al-Bayarah. Aku menyangka baginda akan ru- 
kuk setelah menghabiskan ayat keseratus. Tetapi ba- 
ginda meneruskan hingga menjangkau surah Ali Im- 
ran dan surah al-Nisa. Baginda membacanya secara 

terputus-putus. Apabila menemui ayat yang meme- 
rintahkan bertasbih lalu baginda bertasbih. Apabila 
menemui ayat perintah berdoa baginda akan berdoa. 
Apabila menemui ayat perintah memohon perlin- 
dungan baginda akan memohon perlindungan." - 

Hadis riwayat Muslim. 


Lihatlah, betapa hebat kesungguhan seorang manusia 
yang diutus sebagai nabi dan rasul hinggakan sanggup 
beribadah kepada TUHANnya sebegitu rupa. Sedang- 
kan, seluruh dosa baginda telah pun diampunkan oleh 
ALLAH. 

Justeru, kita sebagai manusia biasa pula sewajarnya 
mencontohi sunnah baginda dan para salafussoleh ini 
serta menjadikan Ramadan pada tahun ini dipenuhi ba- 
caan al-Quran. Paling tidak, berusahalah datang ke mas- 
jid dan surau untuk mendengar bacaan imam. 

Akhirnya, selawat dan salam ke atas junjungan Mu- 
hammad s.a.w, ahli keluarganya, sahabat dan seluruh 
kaum muslimin yang mengikuti jejak langkah mereka 
dengan penuh ihsan. Wallahu alam. 

DAPATKAN 
BUKU-BUKU TERBITAN 
KARYA BESTARI 


Dosa-dosa Yang 
Dipandang Remeh 



Terdapat pelbagai jenis dosa yang 
dipandang remeh oleh umat Islam. 
Dapatkan kupasannya. 


Menyambut Ramadan 
& Aidilfitri 




& 

J. 


— Menyambut fll i 

Ramadan 

“Aidilfitri 


Pelajari cara menyambut 
Ramadan dan Aidilfitri menurut 
sunnah Rasulullah s.a.w. 


Amalan 

Berzikir 


iVlIAJLATI 


Membahaskan isu amalan berzikir 
secara berjemaah yang dilakukan 
oleh majoriti pengikut bermazhab 
Syafie. 


Fahami 

Al-Quran 



Menjelaskan cara dan kaedah 
mempelajari ilmu tafsir dan 
pengajaran penting dalam bidang 
ilmu tafsir. 

DAPATKAN 
BUKU-BUKU TERBITAN 
KARYA BESTARI 


Persediaan 

Menghadapi Kematian 



Kematian adalah pasti, tidak 
diketahui bila ajalnya. Bersediakah 
kita untuk menghadapinya? 

25 Persoalan 


Semasa 



Wuduk dan 
Solat 


WUDUK 

&SULAI 


Mengumpulkan pendapat ulama 
bermazhab Syafie dan ulama- 
ulama muktabar. 

Realiti Gerakan 
Sufisme 



Berselindung di Sebalik Kebatilan 
Ridhuan Abdullah 


Ikuti perbahasan 25 isu penting seperti Kesesatan aliran sufisme 

hukum menggunakan air mustakmal, semakin menular. Sudah menjadi 
menyentuh wanita tidak membatalkan kewajipan para pendakwah 

wuduk dan pelbagai lagi. menentangnya habis-habisan. 

DAPATKAN 
BUKU-BUKU TERBITAN 
KARYA BESTARI 


Adab 

Pergaulan 


Amalan 

Bermazhab 



Kita perlu mengetahui batas-batas 
pergaulan antara lelaki dan wanita 
agar tidak melampaui batas. 



Jawapan kepada persoalan tentang 
hukum bermazhab dalam Islam 
berserta pandangan para ulama. 


Bertudunglah Wahai 
Puteriku 


Ibadah Bagi Orang 
Sakit 



Tudung adalah pelindung diri 
muslimah dan lambang muslimah 
yang taat. Kelebihan dijelaskan di sini. 

Kewajipan ibadah tidak gugur 
walaupun ketika sakit. Pelajari cara 
solat dan puasa ketika sakit. 


DAPATKAN 
BUKU-BUKU TERBITAN 
KARYA BESTARI 



Wanita Menurut 
Perspektif Islam 



Solat malam adalah ubat paling 
mujarab untuk penyakit rohani dan 
jasmani. Ikuti penerangannya. 


Islam telah memuliakan wanita 
sejak kemunculannya. Dapatkan 
penjelasannya di sini. 


Didik Anak Cara 
Islam 


Hadis 

Palsu 



HADITH' 

PALSU 




KESAN TERHADAP 
IMEJ ISLAM 


P 




Untuk melahirkan anak cemerlang 
di dunia dan akhirat memerlukan 
ilmunya. Dapatkan penjelasannya. 

Penyebaran hadis palsu semakin 
berleluasa. Apakah kesannya 
terhadap umat Islam? 

